Daniel Mortenson

Daniel Mortenson (født 2. juni 1860 i Verdal i Nord-Trøndelag, død 3. september 1924 i Røros i Sør-Trøndelag) var en sørsamisk redaktør, samepolitisk organisator, aktivist og reindriftssame. Han var aktiv under Samemøtet i 1917.

Mortenson var født i Verdal, men vokste opp i Kall og Undersåker i Jämtland i Sverige. Han tok lærerutdannelse i Östersund og arbeidet som lærer for  reindriftssamebarn fra 1881 til 1886. I 1886 gikk han tilbake til reindriften, og i 1896 flyttet han til Feren i Nord-Trøndelag. I 1905 kjøpte han gården Svukuriset i Elgå i Engerdal i Hedmark.
Sørsamiske reineiere hadde praktisert sin næring etter egne regler, før Felleslappeloven av 1883. Som enkeltpersoner kunne de oppnå lite i det fremvoksende organisasjonssamfunnet. Etter å ha forsøkt å få gjennomslag for samepolitiske saker i den norske arbeiderbevegelsen – uten hell, grunnla han en sameforening for det sørsamiske området. I 1907 grunnla han Søndre-Trondhjems Amts lappeforening og i 1910 grunnla han avisen Waren Sardne («Stemmen fra fjellet») på Røros.

Litteratur 
 Helge Salvesen: «Makt og avmakt i samisk historie. Politisk organisering blant sørsamane rundt hundreårsskiftet», i Årbok for Trøndelag 1979
 
 Hundreårsjubileum for samenes nasjonaldag , artikkel hos Norgeshistorie.no

Sørsamene
Norske redaktører
Personer fra Verdal kommune
Personer fra Røros kommune
Personer fra Engerdal kommune
Fødsler i 1860
Dødsfall i 1924